Diari Oficial de la Generalitat Valenciana


Sumari del DOGV 1210, del 27-12-1989 (1989/816051)

ORDRE de 30 de novembre de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana de l'immoble denominat Castell de Xàtiva.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/30/(1)/dof/vci/html**

### Dades del document

Número de DOGV
:   1210

Data del DOGV
:   27-12-1989

Secció del DOGV
:   DISPOSICIONS GENERALS

Número del document
:   1989/816051


Data del document
:   30-11-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 30 de novembre de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana de l'immoble denominat castell de Xàtiva.  
La Conselleria d'Economia i Hisenda ha realitzat les gestions necessàries per a l'adquisició a la Caixa d'Estalvis de València del conjunt històrico-artístic denominat Castell de Xàtiva, situat en el terme municipal de Xàtiva, entre aquesta ciutat i la zona de Bixquert, partida de la Costa i de Bixquert.  
La conveniència de l'adquisició es justifica perquè és un dels conjunts històrics més representatius de la Comunitat Valenciana.  
Per això i d'acord amb el que estableix l'article 30 de la Llei 3/1986, de 24 d'octubre, de Patrimoni de la Generalitat Valenciana i amb els informes i valoracions que consten en l?expedient,  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compra-venda de l?immoble següent:  
Conjunt històrico-artístic denominat Castell de Xàtiva, situat en el terme municipal de Xàtiva, entre aquesta ciutat i la zona de Bixquert, partida de la Costa i Bixquert. Està constituït per la major part de la Loma, que d'antic es dessignava amb el nom de Penya Basset, formada per dues cimeres o castells, amb els seus vessants. S'hi accedeix per un camí d'uns mil vuit-cents metres que forma part del conjunt que consta de: Torre de l'Homenatge i primera porta ja enderrocada. La porta deferro restaurada. La torre substituïda pel mirador gòtic. Plaça d'Armes i Porta del Socors. Solar on s'ha cimentat un xalet modern. Cisterna i capella modernes. Torre gòtica sobre ciments romans. Torre àrab. Entrada gòtica al recinte murat del Castell Menor. Entrada al recinte murat del Castell Major. Torre gòtica i porta d'entrada al baluard superior del Castell Menor. Recinte fortificat d'aquest. Restes de Torre romana sobre la penya roja. Restes de Torre àrab en el mateix lloc. Muralla de la ciutadella. Torre àrab. Primitiu aljup convertit en quadra. Torrassa àrab. Segona porta fortificada del Castell Major. Cos de guàrdia. Tercera porta i torre gòtica. L'aljup àrab de dues naus enfonsat. Capella gòtica del segle XV. Torre romana, terrassa i aljup superior. Calabós ogival i calabós de càstig. Habitacions del Duc de Calàbria. Habitacions de l?alcalde servitud i guàrdies. Arc d'eixida al precipici de Bixquert, mur romà, torrassa truncada. Torre avançada de Bernisa, garita de Basset. Muralles del Castell, l'aljup de quatre naus, muralles de la fortalesa. Muralla àrab i Cova dels Coloms.  
Tot això està integrat per una parcel·la gran i tres petites amb la seua dotació de terres. Ocupa tot uns quatre-cents mil metres quadrats. Com es deia anteriorment pertany a aquest conjunt el camí o carretera, que partint de la plaça anomenada Costa de Sant Jordi condueix al recinte murallat, sense perjudici de la utilització per a altres finalitats i la servitud abans esmentada. I també les tres coves (de les Rates, de les Gotetes i dels Coloms, aquesta ja esmentada).  
L'immoble esmentat es troba lliure de càrregues i gravàmens a excepció d'una servitud consistent en el dret al normal ús de la carretera del Castell, des del punt d'arranc en la Plaça o Porta de Sant Jordi fins a la derivació existent per a entrar a aqueixa finca de Mont Sant, conducció i instal·lació d'energia elèctrica, vinguda i provisió d?aigües pluvials. El títol de la finca de Mont Sant es troba obligat a contribuir a les despeses de conservació i reparació imprescindibles per a l?ús normal de la carretera esmentada, en el tros expressat, amb una desena part de l?import justificat.  
L'immoble consta inscrit a favor de la Caixa d'Estalvis de València en el Registre de la Propietat de Xàtiva, al tom 564, llibre 200, foli 27, finca 19.430, inscripció 1ª.  
Article segon  
L'immoble anteriorment descrit es troba lliure de càrregues i gravàmens.  
La compra, que necessàriament es formalitzarà en escriptura pública, es realitzarà per un preu de quaranta-sis milions vuit-centes vint-i-cinc mil tres-centes nou pessetes (22.343.109 PTA).  
Les despeses i impostos que se'n deriven seran pagats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 30 de novembre de 1989.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI